
162                                                  DR 31.7.2018                                                                         

 

 

Komponen kedua tadi adalah tentang penguatkuasaan. Sememangnya, menjadi 
harapan kementerian dan harapan rakyat juga. Rakyat, bila dia berdepan, ke kedai, ke pasar 
raya, dia beli, dia berbelanja dan dia terkesan dengan kenaikan harga barang, sudah tentu 
dia meletakkan harapan ada satu pihak yang boleh menguatkuasakan undang-undang. 

Sememangnya kementerian ini adalah kementerian yang berada di barisan paling 
hadapan dalam soal memenuhi hasrat rakyat ini. Kementerian ini punya kekuatan seluruh 
negara hampir 2,300 orang pegawai penguat kuasa ini. Apabila mereka pergi buat semakan 
ataupun melayan aduan ataupun membuat pemeriksaan berkala, mereka akan 
melaksanakan Peraturan-peraturan Kawalan Harga dan Antipencatutan. Ia satu mekanisme 
untuk menentukan bahawa kalau pihak peniaga mengaut keuntungan yang tidak munasabah, 
akta inilah yang akan diguna pakai. Akta ini diluluskan oleh Dewan yang mulia ini pada tahun 
2011. 

Dalam langkah mengambil tindakan ini, untuk makluman Ahli Yang Berhormat 
Pontian, mereka bagi amaran, mereka bagi kompaun, mereka rampas, mereka denda, 
mereka heret ke mahkamah dan itu saya mohon, saya tidak mahu baca panjang fakta ini. 
Saya akan beri jawapan bertulis kepada Yang Berhormat Pontian ya. Yang Berhormat 
Pontian akan dapat- esok sudah dapat dah, in syaa Allah.  

Tuan Yang di-Pertua,...  

Dato’ Henry Sum Agong [Lawas]: Tuan Yang di-Pertua, Lawas.  

Seorang Ahli: [Bercakap tanpa menggunakan pembesar suara] 

 Dato’ Saifuddin Nasution bin Ismail: Sorry, sekejap. Bagi saya- ya sorry, Yang 
Berhormat Lawas? Ya, silakan.  

 Dato’ Henry Sum Agong [Lawas]: Terima kasih Tuan Yang di-Pertua, saya 
mengucapkan tahniah dan terima kasih kepada Yang Berhormat Menteri dan juga 
Kementerian Perdagangan Dalam Negeri dan Hal Ehwal Pengguna yang sebelum ini dikenali 
sebagai Kementerian Perdagangan Dalam Negeri, Koperasi dan Kepenggunaan ataupun 
KPDNKK di atas usaha berterusan untuk mengawal harga barangan di pasaran.  

Selain tindakan penguat kuasa untuk memantau dan memastikan harga barangan 
tidak meningkat, adakah pihak kementerian meneruskan program-program seperti Jualan 
Sentuhan Rakyat dan Skim Kawalan Harga Musim Perayaan untuk mendapatkan harga 
barangan yang lebih murah? Sekian, terima kasih. 

 Dato’ Saifuddin Nasution bin Ismail: Terima kasih rakan saya Yang Berhormat 
Lawas.  

Sejak saya masuk ke kementerian ini untuk makluman Ahli Yang Berhormat, saya 
sempat menemui dan didatangi oleh pemain-pemain hypermarket, hypermarket ini yang 
besar-besar macam Tesco, LuLu, Giant, AEON Big- ini besar ya. Mereka ini walaupun 
bilangannya kecil tetapi market share mereka itu besar. Antara perkara yang saya 
bincangkan dengan mereka adalah untuk mendapatkan kesediaan mereka jika di sana nanti, 
kementerian melaksanakan program-program yang berupa membuat jualan yang 
membabitkan barangan-barangan dari pasar raya ini yang murah.  

Saya berhasrat untuk membawa pasar raya ini, membawa barang-barang dia yang 
dijual murah- saya sudah tahu dah senarai barang yang murah itu. Saya juga turun ke pasar 
raya dan saya beritahu dia jangan hanya masa saya turun, harga murah. Dia turun dia kata 
milo murah RM4, beras lebih murah RM3, pampers baby lebih murah daripada tempat lain 
RM3. Saya tahu barangan item yang murah-murah ini.  

Memang menjadi hasrat kementerian untuk menyusun program seperti Yang 
Berhormat Lawas sebut tadi untuk mereka ini barangan item daripada pasar raya- pasar raya 
utama ini atau mana-mana supermarket yang berhasrat mengambil bahagian untuk kita pilih 
barang ini dan buat pesta jualan dalam tempoh tertentu di kawasan-kawasan luar bandar. Itu 
memang ada dalam perancangan kementerian.  

  



Komponen kedua tadi adalah tentang penguatkuasaan. Sememangnya, menjadi harapan kementerian dan harapan rakyat juga. Rakyat, bila dia berdepan, ke kedai, ke pasar raya, dia beli, dia berbelanja dan dia terkesan dengan kenaikan harga barang, sudah tentu dia meletakkan harapan ada satu pihak yang boleh menguatkuasakan undang-undang. Sememangnya kementerian ini adalah kementerian yang berada di barisan paling hadapan dalam soal memenuhi hasrat rakyat ini. Kementerian ini punya kekuatan seluruh negara hampir 2,300 orang pegawai penguat kuasa ini. Apabila mereka pergi buat semakan ataupun melayan aduan ataupun membuat pemeriksaan berkala, mereka akan melaksanakan Peraturan-peraturan Kawalan Harga dan Antipencatutan. Ia satu mekanisme untuk menentukan bahawa kalau pihak peniaga mengaut keuntungan yang tidak munasabah, akta inilah yang akan diguna pakai. Akta ini diluluskan oleh Dewan yang mulia ini pada tahun 2011. Dalam langkah mengambil tindakan ini, untuk makluman Ahli Yang Berhormat Pontian, mereka bagi amaran, mereka bagi kompaun, mereka rampas, mereka denda, mereka heret ke mahkamah dan itu saya mohon, saya tidak mahu baca panjang fakta ini. Saya akan beri jawapan bertulis kepada Yang Berhormat Pontian ya. Yang Berhormat Pontian akan dapat- esok sudah dapat dah, in syaa Allah. Tuan Yang di-Pertua,... Dato' Henry Sum Agong [Lawas]: Tuan Yang di-Pertua, Lawas. Seorang Ahli: [Bercakap tanpa menggunakan pembesar suara]. Dato' Saifuddin Nasution bin Ismail: Sorry, sekejap. Bagi saya- ya sorry, Yang Berhormat Lawas? Ya, silakan. Dato' Henry Sum Agong [Lawas]: Terima kasih Tuan Yang di-Pertua, saya mengucapkan tahniah dan terima kasih kepada Yang Berhormat Menteri dan juga Kementerian Perdagangan Dalam Negeri dan Hal Ehwal Pengguna yang sebelum ini dikenali sebagai Kementerian Perdagangan Dalam Negeri, Koperasi dan Kepenggunaan ataupun KPDNKK di atas usaha berterusan untuk mengawal harga barangan di pasaran. Selain tindakan penguat kuasa untuk memantau dan memastikan harga barangan tidak meningkat, adakah pihak kementerian meneruskan program-program seperti Jualan Sentuhan Rakyat dan Skim Kawalan Harga Musim Perayaan untuk mendapatkan harga barangan yang lebih murah? Sekian, terima kasih. Dato' Saifuddin Nasution bin Ismail: Terima kasih rakan saya Yang Berhormat Lawas. Sejak saya masuk ke kementerian ini untuk makluman Ahli Yang Berhormat, saya sempat menemui dan didatangi oleh pemain-pemain hypermarket, hypermarket ini yang besar-besar macam Tesco, LuLu, Giant, AEON Big- ini besar ya. Mereka ini walaupun bilangannya kecil tetapi market share mereka itu besar. Antara perkara yang saya bincangkan dengan mereka adalah untuk mendapatkan kesediaan mereka jika di sana nanti, kementerian melaksanakan program-program yang berupa membuat jualan yang membabitkan barangan-barangan dari pasar raya ini yang murah. Saya berhasrat untuk membawa pasar raya ini, membawa barang-barang dia yang dijual murah- saya sudah tahu dah senarai barang yang murah itu. Saya juga turun ke pasar raya dan saya beritahu dia jangan hanya masa saya turun, harga murah. Dia turun dia kata milo murah RM4, beras lebih murah RM3, pampers baby lebih murah daripada tempat lain RM3. Saya tahu barangan item yang murah-murah ini. Memang menjadi hasrat kementerian untuk menyusun program seperti Yang Berhormat Lawas sebut tadi untuk mereka ini barangan item daripada pasar raya- pasar raya utama ini atau mana-mana supermarket yang berhasrat mengambil bahagian untuk kita pilih barang ini dan buat pesta jualan dalam tempoh tertentu di kawasan-kawasan luar bandar. Itu memang ada dalam perancangan kementerian.